Niu Kaslas (Delaveras)

Niu Kaslas () – miestas Jungtinių Amerikos Valstijų rytinėje dalyje, Delavero valstijos šiaurėje, 10 km į pietus nuo Vilmingtono. Nuo Naujojo Džersio skiria Delavero upė. Vystoma lengvoji pramonė. Gausu istorinių lankytinų vietų: episkopalinė Imanuelio bažnyčia, Amstel House muziejus, senasis teismo pastatas, aikštė. XVII a. pabaigoje statytas namas Dutch House – kone seniausias valstijoje būstas; dabar jame yra muziejus.
kairėje|miniatiūra|240x240px|Namai istorinėje miesto dalyje

 Istorija 
Gyvenvietė 1651 m. įkurta olandų, vadovaujant Piteriui Stuivesantui. Pavadinta Fort Kazimiru. 1654 m. gyvenvietę nusiaubė Naujoji Švedija, bet 1655 m. olandai vėl ją atgavo. Fort Kazimirą jie pervadino Niu Amsteliu (pagal upę Nyderlanduose); jis tapo svarbiu Naujųjų Nyderlandų miestu. Tačiau tai truko neilgai: 1664 m. Niu Amstelį užėmė britai ir pervadino jį Niu Kaslu, manoma, Viljamo Kavendišo, pirmojo Niukaslo prie Taino hercogo, garbei. Miestas tapo Delavero kolonijos sostine. 1682 m. jis atiteko kvakeriui Viljamui Penui. 1776 m. mieste vyko konvencija, kurios metu paskelbta Delavero Konstitucija ir įkurta Delavero valstija; Niu Kaslas iki 1777 m. buvo valstijos sostine, po to ja tapo Doveris. Niu Kasle yra gyvenę trys iš 56-ių Jungtinių Valstijų nepriklausomybės deklaracijos signatarų: Dž. Ridas, Dž. Rosas ir T. Makinas.New Castle, Delaware. www.britannica.com. Nuoroda tikrinta 2026-02-14.

 Gyventojai 
2020 m. JAV gyventojų surašymo duomenimis, mieste gyveno 58,78 % baltųjų, 27,53 % afroamerikiečių, 8,3 % lotynoamerikiečių, 3,49 % mišrios rasės, 1,3 % azijiečių, 0,31 % kitų rasių, 0,27 % indėnų ir 0,02 % Ramiojo vandenyno salų kilmės gyventojų.New Castle city, Delaware data.census.gov. Nuoroda tikrinta 2026-02-14.

 Šaltiniai 

Kategorija:Delavero miestai